Commonwealth Stadium er et stadion i Edmonton, Alberta, Canada. Den har en kapasitet på 60,081 tilskuere og eies av kommunen. Stadionet brukes primært til canadisk fotball, og er hjemmebanen til Edmonton Eskimos i Canadian Football League (CFL). Banen har også løpebane, og brukes også til friidrett og fotball. Stadionet åpnet i 1978 for Samveldelekene som ble holdt i Edmonton det året. Den har siden også blitt brukt til VM i friidrett 2001, flere landskamper i fotball og sommer-Universiaden i 1983. Grey Cup—sluttspillfinalen for CFL—har blitt avholdt fire ganger, i 1984, 1997, 2002 og 2010.